बटाला... नकली नाम बता 9 लाख के चावल ले जाने वाला ट्रक ड्राइवर गिरफ्तार
पुलिस ने धोखाधड़ी कर लाखों के चावल ले जाने वाले एक आरोपी को गिरफ्तार किया है। आरोप है कि ट्रक ड्राइवर ने अपना नकली नाम पता बता कर लाखों के चावल ट्रक में भरे और गायब हो गया। परमजीत सिंह निवासी जवाहर नगर ने पुलिस को 16 नवंबर 2016 को शिकायत में बताया था कि मलकीत सिंह को उसके ट्रक में 1094 तोड़े बासमती चावल के जिसकी कीमत करीब 9 लाख 8 हजार 910 बनती है, लोड कर फाजिल्का के लिए भेजा था। पर वह वहां पहुंचा ही नहीं। थाना सिटी पुलिस को जांच में पता चला कि ट्रक ड्राइवर मलकीत का असली नाम गुरमीत सिंह निवासी तरनतान है। एएसआई गुरमीत सिंह ने बताया कि आरोपी को अमृतसर बाइपास से गिरफ्तार किया गया है।
bho_Deva hin_Deva